מיהו המינרל החיוני ביותר לבריאות הגוף?
מכיוון שלא ניתן לאבחן מחסור מגנזיום בבדיקות מעבדה, המודעות בישראל לחשיבות המגנזיום ולכמויות המומלצות, נמוכה מאוד.
המגנזיום הוא זה שמסייע למערכת השרירים והעצבים לתפקד כמו שצריך, הוא שומר על קצב הלב ולחץ הדם, מווסת את רמת הסוכר בדם, עוזר למערכת החיסון, מזרז החלמה, שומר על העצמות חזקות, ומשתתף פעיל בכל תהליכי הפירוק והבנייה המתבצעים בגוף.
לחץ דם: המגנזיום מרחיב כלי דם וממלא תפקיד חשוב בוויסות לחץ הדם.
מחלות לב: המגנזיום מסייע למנוע מחלות לב וכלי דם, ואף עשוי להפחית את הסיכון ללקות בשבץ. נמצא כי חולי לב שרמת המגנזיום בגופם גבוהה, סובלים פחות מהפרעות בקצב לב ועומדים במבחני מאמץ בהצלחה רבה יותר.
אוסטאופורוזיס: רמה נמוכה של מגנזיום מגבירה את הסיכון לסבול מאוסטאופורוזיס בגיל המעבר.
סוכרת: מגנזיום ממלא תפקיד חשוב בתהליך חילוף החומרים של פחמימות בגוף. הוא קשור לפעילות תקינה של הורמון האינסולין שמסייע בוויסות הסוכרים בדם. ממחקרים קליניים שנערכו בשנים האחרונות עולה כי תוספת מגנזיום לתפריט מורידה בעשרות אחוזים את הסיכון לפתח סוכרת, ולעומת זאת, צריכה נמוכה של מגנזיום מעלה את הסיכון לחלות בסוכרת פי 3.
הפרעות עיכול: מגנזיום מקל במצבי עצירות שנגרמים מקושי להרפות את השרירים הטבעתיים.
מערכת הנשימה: מגנזיום מסייע להרפות את הסמפונות ובכך מאפשר נשימה סדורה.
הרפייה והפגת מתחים: מגנזיום מסייע לשחרר שרירים מכווצים שנתפסו כתוצאה ממתח נפשי או מאימון גופני עוצמתי. כמו-כן, הוא מסייע לטפל במיגרנות.
כאשר יש חוסר במגנזיום, אנו עלולים לסבול מהתכווציות שרירים, הפרעות שינה, הפרעות במערכת העיכול, דלדול עצמות, אסתמה, אוטיזם, היפראקטיביות, שינויים בלחץ הדם, מיגרנות, כאבי גב, הפרעות בקצב הלב, אבנים בכליות ותסמונות קדם וסתיות קשות.
כיצד יודעים האם חסר לנו מגנזיום?
מחקרים רפואיים מעריכים כי 80% מהישראלים אינם צורכים כמות מספקת של מגנזיום ו/או סובלים ממחסור במגנזיום, אך כאמור, כיוון שלא ניתן לאבחן זאת בבדיקת דם, רק מעטים מאיתנו מודעים לסימנים המעידים על חוסר במגנזיום.
סימנים מוקדמים כוללים: אובדן תיאבון, בחילות, הקאות, עייפות וחולשה. מחסור חריף במגנזיום עלול לגרום לעקצוצים, שינויים פסיכולוגיים, הפרעות בשיווי משקל, פרכוסים והתכווצויות שרירים, במיוחד בשרירי הרגליים במהלך הלילה ובעת פעילות גופנית.
תזונה דלת מגנזיום.
הפרשת כמויות גדולות של מגנזיום בזיעה, בצואה ובשתן.
שימוש בתרופות משתנות ובאנטיביוטיקה המשבשות את ספיגתו של המגנזיום.
אלכוהוליזם שמשבש את ספיגתו של המגנזיום.
מחלות וזיהומים של מערכות העיכול והכליות שפוגעות בכושר ספיגתו של המגנזיום.
רמות נמוכות של סידן ואשלגן בגוף.
רמת חומציות נמוכה בקיבה.
מהם הדרכים לצרוך מגנזיום ומהי הכמות המומלצת?
למרבה המזל, מגנזיום ניתן לצרוך ממקורות מזון רבים, ביניהם ירקות ירוקים (כמו למשל: בזיליקום, פטרוזיליה ותרד), אגוזים, גרעיני חמניות, שקדים, קטניות, מוצרי סויה וטופו, דגנים מלאים, סובין, נבט חיטה, אורז חום, אבוקדו ובננות. לעומת זאת, דגנים מעובדים כמו קמח לבן, בשר, דגים ומוצרי חלב, דלים במגנזיום.